Estelle

pisi|Kahurisaluut printsessi sünni puhul
Estelle (Estelle Silvia Ewa Mary; sündinud 23. veebruaril 2012 Solnas) on Rootsi printsess, Östergötlandi hertsoginna. Ta on kroonprintsess Victoria ja prints Danieli tütar.

Printsess Estelle sündis kell 4.26 kohaliku aja järgi ning kaalus sündides 3280 grammi ja oli 51 sentimeetrit pikk. Tema nime ja tiitli tegi 24. veebruaril 2012 teatavaks tema vanaisa kuningas Carl XVI Gustaf.

On oletatud, et ta sai nime Estelle oma sugulase Estelle Bernadotte'i järgi. Nimed Silvia ja Ewa tulevad emapoolse ja isapoolse vanaema järgi (kuninganna Silvia ja Ewa Westling). Nimi Mary on pandud Taani kroonprintsess Mary järgi, kes on Estelle'i ristiema.

2. märtsil 2016 sündis Estelle'i noorem vend Oscar.

Estelle on Rootsi troonipärimisjärjekorras ema järel ja venna ees teisel kohal. Lisaks hoiab ta kauget kohta Suurbritannia troonipärimisjärjekorras.

2018. aasta augustis alustas ta kooliteed Stockholmis Djurgårdeni saarel asuvas Campus Manilla nimelises õppeasutuses. Kui tema ema, kroonprintsess Victoria, käis tavakoolis, siis Manillaskolan on eliitõppeasutus, ja Estelle'i klassikaaslased on pärit Rootsi jõukamatest perekondadest."Sweden's Princess Estelle to start school at 'elite' institution". The Local.

Esivanemad

Viited

Kategooria:Bernadotte'id
Kategooria:Rootsi kuningliku perekonna liikmed
Kategooria:Sündinud 2012